उपकरण (Appliances) ऊर्जा का स्रोत लाइटनिंग (Lighting) हीटिंग और कूलिंग (Heating and Cooling)
क्या आप जानते हैं कि जिन उपकरणों का प्लग सॉकेट में लगा हुआ होता है, वे बंद होने पर भी ऊर्जा का उपयोग करते रहते हैं? यहां तक कि यदि कॉफी पॉट (coffee pot) की तरह एक छोटे उपकरण का प्लग भी सॉकेट में लगा हो, वो तब भी धीरे धीरे उर्जा का उपभोग करता रहता है, फिर चाहे कॉफी बनाने के लिए उसका प्रयोग काफी पहले किया गया हो ।   स्विच युक्त एक पावर स्ट्रिप (power strip), इस काम को और आसान बना देती है । 5 उपकरणों के प्लग निकालने के बजाय, आपको केवल एक स्विच को दबाना होता है । दिन के अंत में अपने कंप्यूटर को बंद कर दें और सॉकेट से उसके प्लग को निकाल दें । कंप्यूटरों में बहुत ज्यादा ऊर्जा की खपत होती है, और यदि उनका प्लग सॉकेट में लगा हुआ हो, तो आप दोनों ऊर्जा और पैसा बर्बाद कर रहे हैं ।  हर समय अपने टीवी का प्लग लगा हुआ न रहने दें । टीवी देखने के बाद, उसका प्लग निकालना असुविधाजनक लग सकता है, लेकिन प्लग निकालने से आप काफी बचत कर पाएंगे । अपने साउंड सिस्टम और स्पीकरों के प्लग निकालें । जब इनका प्रयोग न हो रहा हो, तब ये काफी उर्जा खर्च करते हैं । छोटे उपकरणों को न भूलें, जैसे कि फोन चार्जर, रसोई के उपकरण, हेयर ड्रायर, और अन्य उपकरण जो बिजली से चलते हैं । जब पुराने उपकरणों को निर्मित किया जाता था, तब कंपनियां बिजली की बचत के बारे में चिंतित नहीं थी । नए मॉडलों को ऊर्जा संरक्षण के लिए तैयार किया जाता है, जिससे घरेलू लागत (household costs) कम होती है और आपका कार्बन फुटप्रिंट (carbon footprint) भी कम होता है । यदि आपके पास एक पुराना फ्रिज, बिजली का स्टोव और ओवन, डिशवॉशर, वॉशर और ड्रायर, या अन्य पुराने उपकरण हैं, तो उनकी जगह नए उपकरण खरीदें ।   नए उपकरणों पर "Energy Star" रेटिंग देखें । इससे आपको यह आंकने में मदद मिलती है कि उस उपकरण में कितनी ऊर्जा का उपयोग होगा । कई ऊर्जा संरक्षण के उपकरण, उन उपकरणों से महंगे होते हैं जिनमें यह सुविधा नहीं है, लेकिन आप समय के साथ बिजली की बचत करके उन पैसों को वापस कमा लेंगे । यदि आप नए उपकरण नहीं खरीद सकते हैं, तो और भी कई तरीके हैं जिनसे आप अपनी दिनचर्या में परिवर्तन करके, कम से कम कम बिजली का उपयोग कर सकते हैं ।  छोटे बर्तन धोने के बजाय, डिशवॉशर को चालू करने से पहले उसे पूरा भर दें । जब ओवन चल रहा हो, तब उसे न खोलें क्योंकि वैसा करने से ओवन की गर्मी बाहर आ जाती है, और फिर गर्मी का उत्पादन करने के लिए ओवन अतिरिक्त ऊर्जा का उपयोग करता है । यह निर्णय लेते हुए कि आप क्या खाना चाहते हैं, फ्रिज को खोलकर उसके दरवाजे के पास खड़े न रहें । जितनी जल्दी हो सके, उसे खोलें और बंद करें । अपने रेफ्रिजरेटर पर सील की जांच करें और जब वह पुराने हो जाएं तब उसकी जगह नए सील लगाएं । कम कपड़े धोने के बजाय बहुत ज्यादा कपड़े धोएं । पुराने जमाने में, लोगों को अपने घरों को चलाने के लिए बड़े उपकरणों की जरूरत नहीं पड़ती थी; अलग तरीकों को आज़माएं और केवल उन्हीं उपकरणों का उपयोग करें जिनकी आपको वास्तव में जरूरत है । कम उपकरणों का उपयोग करने से कुछ कार्यों में अधिक समय लग सकता है, लेकिन यदि आप पूरे परिवार के साथ काम करें तो सभी कामों को पूरा करने में ज्यादा समय नहीं लगेगा ।   अधिकांश लोग अपने कपड़ों को जरूरत से ज्यादा धोते हैं; प्रत्येक सप्ताह, कपड़ों की संख्या को कम करने की कोशिश करें । पिछवाड़े का आंगन में एक कपड़े सुखाने की रस्सी लगाएं और ड्रायर का उपयोग करने के बजाय उस रस्सी के प्रयोग से कपड़े सुखाएं । डिशवाशर का उपयोग करने के बजाय, बर्तनों को अपने हाथों से धोएं (जल संरक्षण विधि का उपयोग करके) । बेकिंग (baking) को सप्ताह में केवल एक दिन के लिए सीमित करें, और कई व्यंजनों को उसी वक्त बनाएं । इस तरह से आपको ओवन को बार बार गर्म नहीं करना होगा । ऐसे छोटे उपकरणों से छुटकारा पाएं जिनकी आपको वास्तव में जरूरत नहीं है, जैसे कि प्लग इन एयर फ्रेश्नर (plug-in air fresheners) । इसके बजाय खिड़कियां खोलें! एक ऐसी कंपनी से ऊर्जा लें जो अक्षय ऊर्जा का उपयोग करती है, जैसे कि और पवन ऊर्जा सौर ऊर्जा । यह सेवा प्रदान करने वाली कई कंपनियां छोटी हैं, इसलिए आपको उन्हें खोजना पड़ सकता है । शुरुआत में यह परिवर्तन करना महंगा हो सकता है, लेकिन आप समय के साथ पैसे बचा सकते हैं । अपने पर्दे खोलें और में सूरज की रोशनी को अंदर आने दें! जब भी हो सके तो अर्टिफिशियल लाइट पर निर्भर होने के बजाय, यदि नेचुरल लाइट का उपयोग किया जाए, तो आप प्रतिदिन बिजली की खपत को कम कर सकते हैं । आप ऐसा हर जगह कर सकते हैं, फिर चाहे आप अपने ऑफिस में हों या अपने घर में हों । नेचुरल लाइट के संपर्क में आने से खुशी भी बढ़ती है,, जिससे आपको पर्दे खोलने के लिए और भी ज्यादा प्रेरणा मिलेगी ।   अपने काम करने की जगह कुछ इस तरह से व्यवस्थित करें कि आपके डेस्क पर अधिकतम नेचुरल लाइट आ सके । जब भी संभव हो, तब बत्ती को बंद रखें । यदि आपको अतिरिक्त प्रकाश की जरूरत हो, तो एक कम उर्जा वाले टेबल लैम्प का उपयोग करें । हल्के रंग के पर्दे खरीदें । उनसे कमरे में प्रकाश आ सकेगा, और आवश्यकता पड़ने पर वे प्राइवेसी भी देंगे । साधारण बल्ब (incandescent bulbs) की जगह कॉम्पैक्ट फ्लोरोसेंट (CFL) या एलईडी (LED) बल्ब का प्रयोग करने से काफी ऊर्जा बचायी जा सकती है । साधारण बल्ब, अपनी 98% उपभोग (consume) की गई ऊर्जा को गर्मी के माध्यम से बाहर छोड़ते हैं, जबकि सीएफएल (CFL) और एलईडी बल्ब कहीं ज्यादा ऊर्जा दक्ष होते हैं और कई गुना ज्यादा समय तक चलते हैं ।  साधारण बल्ब की जगह, सीएफएल बल्ब का प्रयोग करना सबसे पहला विकल्प था, और इन्हें केवल साधारण बल्ब की 1/4 ऊर्जा की जरूरत होती है । इनमें थोड़ा सा पारद (mercury) होता है, इसलिए इन्हें ठीक से सुव्यवस्थित किया जाना चाहिए । एलईडी बल्ब बाजार में अभी नए हैं । वे सीएफएल की तुलना में ज्यादा महंगे हैं, लेकिन वे ज्यादा समय तक काम करते हैं और उनमें पारद भी नहीं होता है । यह बिजली बचाने का सबसे आसान और सबसे आम तरीका है, और यह वास्तव में काम करता है । इस बात पर ध्यान देना शुरू करें कि एक निश्चित समय पर, आपके घर में कितनी बत्तियां हैं । इस बात के प्रति जागरूक रहें कि आपको एक समय पर कितनी बत्तियों की आवश्यकता है । जब आप एक कमरे से बाहर जाएं, तब हर बार बत्ती बुझाने की आदत बनाएं ।   ऐसी जगहों पर जहां बत्तियों का थोड़ी देर के लिए प्रयोग होता है, ऐसे बल्ब का प्रयोग करें जिन्हें शुरु में "गर्म" होने की जरूरत नहीं होती है । यह जानकारी बल्ब के पैकेट पर लिखी होनी चाहिए । यदि आप और भी ज्यादा बचत करना चाहते हैं, तो पूरे घर में रहने के बजाय, रात में अपने परिवार के साथ सिर्फ एक या दो कमरे में रहें । अधिकतम बिजली की बचत के लिए, मोमबत्तियों का उपयोग करें! रात में प्रकाश प्रदान करने की, यह पुराने जमाने की प्रणाली काफी प्रभावी है, रोमांटिक है और शांतिपूर्ण भी है । यदि आपको हर रात मोमबत्तियों का उपयोग करना व्यावहारिक न लगे, तो इसे सप्ताह में बस एक या दो बार करने की कोशिश करें । छोटे बच्चों के साथ मोमबत्तियों का उपयोग करते वक्त सावधान रहें, और सुनिश्चित करें कि आपके परिवार के सभी सदस्यों को सुरक्षित रूप से मोमबत्ती का प्रयोग करना आता है । यह सुनिश्चित करने से कि दरवाजों और खिड़कियों पर अच्छे सील हैं, आप ऊर्जा की लागत में काफी बचत कर सकते हैं । इन्सुलेशन (insulation) से, गर्मी के दौरान आपके घर से ठंडी हवा बाहर नहीं जाएगी और साथ ही सर्दियों के दौरान गर्म हवा बाहर नहीं जाएगी ।   यह निर्धारित करने के लिए कि क्या इन्सुलेशन पर्याप्त है कि नहीं, एक ठेकेदार से अपने घर का अपने घर की इन्सुलेशन का निरीक्षण करवाएं । अटारी, जमीन, तहखाने, दीवारों और छत पर विचार करें । आप अपने घर में नई इन्सुलेशन के साथ फिटिंग कर सकते हैं । अपनी चौखट, खिड़कियों और खिड़की के एयर कंडीशनरों के आसपास कलापट्टी (caulk) और मौसम पट्टी (weather strip) का प्रयोग करके अपने घर को सील करें । आप सर्दियों के दौरान खिड़कियों पर लगाने के लिए प्लास्टिक की चादर भी खरीद सकते हैं । पानी को गर्म करने में काफी ऊर्जा लगती है । ठंडे पानी से नहाना आवश्यक नहीं है, लेकिन इसके प्रति जागरूक रहने से कि आप कितने गर्म पानी का उपयोग कर रहे हैं, और पानी को गर्म कैसे किया जा रहा है, आप बहुत ज्यादा बिजली और पैसा बचा सकते हैं ।   सुनिश्चित करें कि आपके वॉटर हीटर इन्सुलेटिड (insulated) ताकि उससे बहुत ज्यादा गर्मी बाहर न जाए । एक ऐसा वॉटर हीटर खरीदने पर विचार करें जिसमें सूचक बत्ती (pilot light) लगातार न जलती हो । स्नान (baths) करने के बजाय शावर (shower) लें । शावर की तुलना में स्नान करने में बहुत अधिक पानी का उपयोग होता है । ज़्यादा देर तक शावर न लें । 20 मिनट तक शावर लेने से बहुत ज्यादा बिजली खर्च होती है । कभी कभी एयर कंडीशनर का उपयोग करना आवश्यक होता है, लेकिन उसे वसंत की शुरुआत से गर्मियों के अंत तक, लगातार नहीं चलाना चाहिए । जब भी संभव हो, खुद को ठंडा करने के लिए अन्य तरीके खोजें । सर्दियों के दौरान, अपने घर में तापमान को सामान्य से कुछ डिग्री कम रखकर, आप काफी ऊर्जा और पैसे बचा सकते हैं । यदि आपको ठंडा लगे, तो थर्मोस्टेट (thermostat) से तापमान को बढ़ाने के बजाय एक स्वेटर पहनें ।
किसी भी ऐसे उपकरण को अनप्लग करें जिसका उपयोग नहीं किया जा रहा है: पुराने उपकरणों की जगह ऐसे नए मॉडलों का प्रयोग करें जो ऊर्जा की बचत करते हैं: उपकरणों पर अपनी निर्भरता को कम करें: अक्षय ऊर्जा (renewable energy) का प्रयोग करें: नेचुरल लाइट को यूज़ करें: अपने सभी बल्ब को बदलें: बत्तियां बुझा दें: अपने घर को इन्सुलेट करें: कम गर्म पानी का प्रयोग करें: एयर कंडीशनर का ज्यादा प्रयोग न करें: सर्दियों के दौरान, अपने घर पर तापमान को कम रखें:
https://www.wikihow.com/Save-Electricity https://www.wikihow.com/Save-Electricity https://www.wikihow.com/Save-Electricity https://www.wikihow.com/Save-Electricity
Appliances Energy Source Lighting Heating and Cooling